निःशुल्क एंव अनिवार्य बाल शिक्षा का अधिकार अधिनियम, 2009 पूरे प्रदेश में 1 अप्रेल, 2010 से लागू किया गया। इस अधिनियम के प्रावधानों को राजस्थान में प्रभावी रूप से लागू करने के लिये 29 मार्च 2011 को राजस्थान निःशुल्क एंव अनिवार्य बाल शिक्षा का अधिकार नियम, 2011, अधिसूचित किया गया। उक्त अधिनियम की धारा 12(1)(ग) के अन्तर्गत राज्य में गैर राजकीय विद्यालय अपनी प्रवेश कक्षा (एन्ट्री लेवल क्लास) में प्रविष्ट बालकों की संख्या के 25 प्रतिशत की सीमा तक दुर्बल वर्ग एवं असुविधाग्रस्त समूह के बालकों को प्रवेश दिये जाने और उनकी निःशुल्क व अनिवार्य प्रारम्भिक शिक्षा पूर्ण करवाने का प्रावधान है।